חיילים שערקו או ישבו בכלא לתקופות ממושכות, לעתים קרובות נושרים מהצבא בטרם השלימו את תקופת השירות הצבאי שלהם. קביעת סיבת השחרור המוקדם נעשית בוועדת התאמה, שקובעת אם מדובר בסיבה גופנית, נפשית, פרט (מצב אישי או משפחתי) או אי התאמה. לפי הנחיות הצבא, על מפקדים לראיין חיילים שצברו לפחות 90 ימים של עריקות וכליאה, טרם קבלת החלטה אם להביאם בפני ועדת התאמה, שתבדוק את התאמתם להמשך השירות. חיילים מגיעים לדיוני הוועדה גם בעקבות המלצת קב"ן או בית דין צבאי. ועדת ההתאמה גם קובעת האם לשלול מחייל נושר את ההטבות שלהן זכאים חיילים משוחררים, כמו מענק שחרור ומשיכת כספי פיקדון. החייל אינו מיוצג בדיוני הוועדה בעניינו. לחצו להרחבה בנוגע לפטור "אי התאמה".